Diari Oficial de la Generalitat Valenciana


Sumari del DOGV 8172, del 17-11-2017 (2017/10188)

RESOLUCIÓ de 7 de novembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual es proveeix pel sistema de lliure designació el lloc número 25563, anunciat en la convocatòria número 34/2017, de 13 de juliol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10283


Data del document
:   07-11-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 7 de novembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual es proveeix pel sistema de lliure designació el lloc número 25884, anunciat en la convocatòria número 34/2017, de 13 de juliol. [2017/10322]  
En relació amb la convocatòria número 34/2017, de 13 de juliol, per la qual es convoca, mitjançant el sistema de lliure designació, el lloc de treball número 25352, cap del Servei de Gestió Econòmica i Pressupostària, adscrit a la Conselleria de Justícia, Administració Pública, Reformes Democràtiques i Llibertats Públiques (CJAPRDYLP), de conformitat amb els següents  
  
Antecedents de fet  
Primer. La directora general de Funció Pública, en 13 de juliol de 2017, va dictar resolució per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria de Justícia, Administració Pública, Reformes Democràtiques i Llibertats Públiques, convocatòria número 34/2017, en el resolc de la qual consta:  
«Primer  
Convocar per a la seua provisió pel sistema de lliure designació el lloc de treball número 25009, cap del Servei de Gestió Econòmica i Pressupostària.  
Segon  
Aprovar les bases que regiran la present convocatòria i que figuren en l'annex I».  
La convocatòria esmentada es va publicar en el Diari Oficial de la Generalitat Valenciana número 8090, de 24 de juliol de 2017.  
Segons l'RLT i la convocatòria, les funcions del lloc són:  
«- Programar, dirigir, supervisar i retre compte dels resultats respecte de les funcions que tinga encomanades, segons el reglament orgànic i funcional del centre directiu a què estiga adscrit.  
- Dirigir i coordinar les unitats inferiors».  
Segon. Dins del termini conferit a l'efecte, s'ha presentat una única sol·licitud de participació en la convocatòria, corresponent a Ana Rosalía Martínez Llorca.  
Junt amb la sol·licitud, la interessada ha aportat documentació relativa al seu historial professional de competències i capacitats.  
Tercer. La Direcció General de Funció Pública, de conformitat amb el que preveu l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en 21 d'agost de 2017, ha emès l'informe, preceptiu i vinculant, sobre el compliment dels requisits de participació de la persona participant en la convocatòria de referència: Ana Rosalía Martínez Llorca.  
  
Quart. La interessada, en escrit de data 2 d'octubre de 2017, presenta renuncia a la seua participació en la Convocatòria número 34/2017, per la qual es convoca la provisió, pel sistema de lliure designació, del lloc de treball número 25490, cap de Servei de Gestió Econòmica i Pressupostària, per causes personals sobrevingudes.  
  
Fonaments jurídics  
I. De conformitat amb el que estableix l'article 102.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), la competència per a resoldre la present convocatòria correspon a la consellera de Justícia, Administració Pública, Reformes Democràtiques i Llibertats Públiques.  
II. Respecte de la provisió de llocs de treball, pel sistema de lliure designació, la LOGFPV disposa:  
Article 99. Sistemes ordinaris de provisió de llocs  
«1. Els llocs de treball de naturalesa funcionarial es proveiran de forma ordinària per convocatòria pública, a través dels sistemes de concurs o de lliure designació, d'acord amb el que figure en la relació de llocs de treball, i amb respecte als principis d'igualtat, mèrit i capacitat.  
2. Les convocatòries per a proveir llocs de treball pels sistemes de concurs o de lliure designació, així com les corresponents resolucions, hauran de fer-se públiques en el Diari Oficial de la Generalitat Valenciana, o butlletí oficial corresponent, per l'òrgan competent per a efectuar els nomenaments».  
I, l'article 102, «Lliure designació»:  
«1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
Les convocatòries per a la provisió de llocs per lliure designació inclouran les dades següents: [...]  
2. Atenent a la seua especial responsabilitat i confiança, es proveiran per aquest sistema, únicament, els següents llocs de treball:  
a) Els llocs de treball amb el rang de subdirecció general o cap de servei [...]»  
III. Al seu torn, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, regula en el capítol II (articles 58 a 64) la provisió de llocs de treball mitjançant lliure designació.  
En aquest sentit, l'article 58 disposa:  
«1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
2. Únicament podran proveir-se per aquest sistema, els llocs de treball previstos en l'article 102.2 de la LOGFPV.»  
L'article 61.2 exigeix que les sol·licituds de participació vagen acompanyades de l'historial professional de competències i capacitats del personal aspirant.  
IV. Respecte de la resolució del lloc de treball, pel sistema de lliure designació, la LOGFPV disposa:  
Article 102. Lliure designació  
«En les convocatòries per a la provisió de llocs per lliure designació, qui ostente la titularitat de la conselleria a la qual estiga adscrit el lloc de treball resoldrà, bé la seua adjudicació a la persona que hi considere més idònia, bé que es declare desert, encara existint personal que reunisca els requisits exigits, si considera que cap persona no resulta idònia per al seu exercici».  
  
En virtut d'allò que s'ha exposat, vistos els preceptes legals i reglamentaris citats i la resta de pertinent aplicació, resolc:  
  
Declarar deserta la provisió del lloc de treball número 25266, cap de Servei de Gestió Econòmica i Pressupostària, grup A1, complement de destinació 28 i complement específic E050.  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 7 de novembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.